名驹
名驹 > 中华名驹

古骏马有飞兔、腰褭『要袅、骠褭（niao）』。
周穆王八骏：赤骥、飞黄、白犧、驊骝、騄耳、騧騟『騟轮』、渠黄、盗骊。
《拾遗记》中记：周穆王八骏一名‘绝地’，足不践土；二名‘翻羽’，行越飞禽；三名‘奔宵’，夜行万里；四名‘超影’，逐日而行；五名‘逾辉’，毛色炳耀；六名‘超光’，一形十影；七名‘腾雾’，乘云而奔；八名‘挟翼’，身有肉翅”
骕骦
《春秋》：唐成公有骕骦『肃爽、肃霜』。
楚骓
《史记》：项王（項羽）骏马名骓，常骑日行千里。及败至乌江，谓亭长曰：“吾骑此马五岁，所当无敌，不忍杀，以赠公。”（注：骓指黑白相间的花马，而全身皆黑、仅蹄处雪白的是踏雪乌骓，两种是不同的马。）
骅骝、绿耳、盗骊、骐骥、纤离 。
《水經注》：湖水出桃林塞之夸父山，其中多野马。造父于此得骅骝、绿耳、盗骊、骐骥、纤离。乘以献周穆王，使之驭以见西王母。
雷首良马
《穆天子传》：壬戍天子至雷首，犬戍觞天子雷首之阿，乃献良马四六。
翠龙
扬雄《河东赋》注：诗古曰:“翠龙，穆天子所乘马也”。
玉马
《瑞应图》：玉马者，王朝清明尊贤则至。
骕骦
《左传》：唐成公有两骕骦马。一云骕骦，马色如霜纨。
沙丘马
伯乐对秦穆公曰：“臣有所与九方皋，……”。
秦始皇七匹名马
《古今注》：一曰追风，二曰白兔，三曰蹑景，四曰追电，五曰飞翩，六曰铜爵，七曰晨凫。
九逸
《西京杂记》：汉文帝自代还，有良马九匹，皆天下骏足也。名曰浮云、赤电、绝群、逸群、紫燕骝、禄螭骢、龙子、嶙驹、绝尘，号九逸。有来宣能御。
乌孙、天马
《张骞转》：元狩中得乌孙马好，名曰天马。及得宛汗血马益壮，更名乌孙马曰西极马，宛马曰天马。
宛天马
宛王蝉封与汉约，岁献天马二匹。孟康曰：“言大宛国有高山，其上有马不可得，因取五色母马置其下，与集生驹皆汗血，因号天马子。
萧稍
《神异经》：大宛有良马，鬣至膝尾垂于地，名曰萧稍。
象龙
《冯奉世转》：宣帝时至大宛，得名马象龙而还。
步景
《洞冥记》：东方朔游吉云之地。得神马高九尺，股有旋毛如日月之状；如月者夜光，如日者昼光，毛色随四时之变。西王母税此于芝田，因食芝田之草。东王公弃之清津，因其而返，绕日三匝，入汉关，马上睡眼不觉而至，名步景。
黄门四骏
《西域赞》：蒲稍、龙文、鱼目、汗血之马充于黄门。注：孟康曰：“四骏马名”。
大骊
光武（劉秀）以所乘大骊赠孝忠。
赤兔
《曹操传》：吕布有骏马名赤兔，常骑乘之。时人为之语曰：“人中有吕布，马中有赤兔”。
的卢
《马政论》曰：“颡上有白毛谓之的卢。”又曰：“上有旋毛及白毛者，谓之的吻，凶。”俗云的卢非也。刘备避樊城之难，过檀溪，谓所乘马的卢曰：“今日急，不可不努力。”马达备意，一跃三丈。又庚亮所乘马名的卢，殷浩以为不利主，劝市之。亮曰：“岂有已之不利，移之人者。”
绝影
《后汉书》：曹公所乘马名绝影。（曹操还有一匹马叫做爪黄飞电（三國演義出現））
白鹤
《拾遗记》：曹洪与魏武（曹操）所乘之马名曰白鹤。时人谚曰：“凭空虚跃，曹家白鹤。”
紫骍
《魏志》陈思王表文帝曰：“臣于武皇帝世得大宛紫骍马一匹，教令习拜。”
惊帆
《古今注》：曹今有名马名惊帆，言其驰骤烈风举帆之疾也。
扬武
《晋安帝纪》：司马休之奔广，所乘骓马奔而驰之。后还荆州，加骓马扬武之号。
赭白
《载记》：慕容有骏马名赭白，有奇相逸力。比之于鲍氏骢，命铜铸以图其像，亲为铭赞，镌勒其傍，置之蓟城东掖门。
赤龙驹
梁武帝天监四年，禊饮华光殿，河南国献赤龙驹，能拜伏善舞。诏张率，周兴嗣为赋，帝以为工。
赤蛇
《灵鬼志》陈安为河间王颙给使，常乘骏马非常。后马死，双赤蛇出其鼻。
龙骧
《齐书》：齐太祖常乘所骑赤马入殿。及践祚号此马为龙骧将军。
闪电
《魏書》：突厥大畏长孙总管，见其马称为闪电。王曰：“将军威行域外，遂名其马为闪电。一何壮哉！”
青海骢
《隋书》：吐谷浑有青海，中有小山。其俗至冬辄方牝马与其上，言其龙种。尝得波斯草马放入海，因生骢驹，日行千里，故世称青海驹。
狮子骢
《朝野佥载》：隋文帝时，大宛献千里马，其鬃曳地，号曰狮子骢。惟郎将裴人基能驭之，朝发西京，暮至东洛。隋亡后不知所在。
忽雷驳
唐秦叔宝所乘马号忽雷驳，常饮于酒。每月于中试，能竖越三领地黑毡。及胡国公卒，嘶鸣不食而死。
决波瑜
《酉阳杂俎》：决波瑜善走，历门三限踬，太宗尤惜之。隋内库有交臂玉猿，特表其辔。
唐太宗十骥
《唐书》：骨利干遣使献良马十匹，唐太宗为之制名，号为十骥：一曰腾霜白、二曰皎雪骢、三曰凝骢、四曰悬光骢，五曰洪波瑜、六曰飞霞骠、七曰发电赤、八曰流星騧，九曰翔麟紫、十曰奔虹赤。
昭陵六骏
唐太宗平窦建德诸人及东郡，所乘六马曰青骓，曰什伐赤，曰特勒骠，曰飒露紫，曰拳毛騧，曰白蹄乌，乃琢石为象并赞可昭陵。是唐太宗最喜爱的六匹战马，分别是：平刘黑闼时所乘的“拳毛騧”，平王世充、窦建德时所乘的“什伐赤”，平薛仁杲时所骑的“白蹄乌”，平宋金刚时所乘的“特勤骠”，平窦建德时所骑的“青骓”以及太宗一次遇难时侍卫将领右武侯将军丘行恭让出给太宗所骑的“飒露紫”。
黄骢骠
《东志》：唐太宗破窦建德，乘马名黄骢骠。命乐工制《黄骢叠》，曲宫商也。
蹀马
《通典》：唐翔麟凤苑厮蹀马，俯仰腾跃皆合节，朝会用乐，则兼奏之。
太原异马
唐开元十二年，太原献异马驹，其耳如筒，左右各十六肋，肉尾无毛。
滑州龙子
唐开元二十九年，滑州刺史李邕献马一匹，肉鬃麟腮，嘶不类似马声，日行三百里，名曰龙子。
红玉、紫玉、平山、凌云、飞香、百花辇
唐天宝年间，大宛进汗血马六匹，名红叱拨、紫叱拨、青叱拨、黄叱拨、丁香叱拨、桃花叱拨，上乃改名红玉、紫玉、平山、凌云、飞香、百花辇，命图于瑶光殿。
唐舞马
《明皇杂录》：玄宗教舞马四百蹄，分为左右部，有名称曰某家骄，其曲曰《倾杯乐》。数十马皆衣以锦绣，络以金铎。每乐作，奋手鼓尾，纵横应节。
九花虬
《伽蓝记》：代宗时李怀仙贡名马，额高九尺，毛拳如麟，身被九花，故“九花虬”。帝以赠郭子仪曰“此马高大，称卿仪质，并紫玉鞭辔赠之”。
照夜白
杜甫《画马图歌》：曾观先帝照夜白，龙池十日飞霹雳。
宁远马
《续博物志》：千里马宁远所献。鬃拳紫色，状如八骏。乘者必衣裘帽絮，似胡儿抱持。初驶三十里，则皆旁侧难驯，又驶三十里外，乃驶然而去，唯闻耳旁风声如飞箭。唐肃宗时，令李沁乘之往按保定，早发扶风,辰达保定，申归奏事。
玉花骢
《万花谷》：玉花骢，唐德宗马名。杜甫诗：“先帝天马玉花骢，画工如山貌不同。”
望云骓
《国史补》：德宗幸梁，唯御骓马，号曰望云骓。驾还，饲以一品料。暇日幸而视之，必常鸣四顾，若感恩之状。后老死飞龙厩中贵戚画为图。
一丈烏
《五代史》：梁太祖朱溫有所乘烏馬，號“一丈烏”，嚐以賜寇彥卿。天複中，太祖迎唐昭宗於鳳翔，累與岐軍對陣。時寇彥卿為諸道馬步軍都排陣使。嚐躬擐甲胄，乘其所賜烏馬，馳騁於陣前，太祖目之曰：“真神王也！”
黄骝
《五代史》：（北）汉王刘旻与周世宗战北，乘黄骝驰归，以金银饰厩，食以三品，号自在将军。
玉逍遥
《闻见录》：仁宗御马名玉逍遥，色白，乘之如舆辇也。闱人云：“马行步有尺度，疾徐皆中节，御者行速，则以足阑之。”一日燕王借乘，即常鸣不行，王怒还之。帝以配南城马铺，久之复御，其行如初。帝升遐，从葬之陵下，悲鸣不食而死。
碧云霞
《闻见录》：梅圣俞序曰：“碧云霞者厩马也。”庄宪太后临朝，以赠荆王，王恶其旋毛。太后知之曰：“旋毛能害人耶？吾不信。”留以备上闲，遂为御马第一。以其吻肉色碧如霞片，故号之。
元佑三马
宋元佑初，禽鬼张青宜结，百官皆贺，时西域贡马，首高八尺，龙颅而风膺，虎脊而豹章。出东华门，入天驷监。振鬣长鸣，万马皆喑。父老从观，以为未始见也。三马者，西番骏马。
义瑜
《桯史》：宋开禧间，九江戍校王成见病瑜，收秣之。寇李元砺犯龙泉，成出战死，瑜屹立不去，悲鸣成侧。寇顾曰良马，取献之。元砺弟乗犯永新，瑜识我军旗帜驰归，元弟就擒，瑜病伤不秣。
飞越峰
《大明一统志》：“贵州养龙坑有灵物藏其下。当春初伊人立柳坑畔，择牝马系之，已而云雾晦冥，类有物与接，其产必有龙驹。洪武四年，于此荻正白色马为献，首高九尺，长丈余，不可控驭。诏典牧者囊沙使复行苑中，乃驯。时行夕月礼于清凉山，乘之如蹑云，一尘不动。赠名飞越峰且命绘成形藏焉。学士宋濂为赞。
五明驥
《明史》（卷261）：象昇好畜駿馬，皆有名字。嘗逐賊南漳，敗。追兵至沙河，水闊數丈，一躍而過，即所號五明驥也。